Sagsnr. 2019 - 7212-7

**Beslutningsreferat**

 **for møde i Stiftsrådet**

**torsdag den 23. maj 2019 kl. 16.00**

|  |  |
| --- | --- |
| **Sted** | Vor Frue Kloster, Hestemøllestræde 3 A, Helsingør |
| **Mødedeltagere** | Biskop Lise-Lotte Rebel, domprovst Steffen Ravn Jørgensen, provst Grete Bøje, sognepræst Kim Eluf Fischer Nielsen, sognepræst Per Melhof, sognepræst Cecilia Lotko Pontoppidan, Søren Ødum Nielsen – Kgs. Lyngby provsti, Birte Larsen – Frederikssund provsti, Jens Bache – Gentofte provsti, Otto Rühl – Helsingør Domprovsti, Verner Bech – Hillerød provsti, Bent Peetz – Frederiksværk provsti, John Theil Münster – Rudersdal provsti, Tove Wissing Bahne – Rødovre-Hvidovre provsti, Hans-Henrik Nielsen – Ballerup-Furesø provsti, Michael Georg Clan – Fredensborg provsti, Mogens Kühn Pedersen – Gladsaxe-Herlev provsti, Niels Neerup Villumsen – Høje Taastrup |
| **Afbud** | Benny Strømberg Klitbo – Glostrup provsti |
| **Fraværende uden afbud** |  |
| **Fra stiftsadministrationen** | Stiftskontorchef Annette Nordenbæk, juridisk specialkonsulent Stefanie Laursen og økonomisk specialkonsulent Morten Stützer |

 **DAGSORDEN BESLUTNINGSREFERAT**

|  |  |  |
| --- | --- | --- |
| **1** | **Godkendelse af dagsorden** | Birte Larsen anmodede om, at der byttes om på punkt 9 A og 9 B. Med denne ændring blev dagsorden godkendt.  |
| **2** | **Diakoniudvalget** Oplæg fra Diakoniudvalget vedrørende udvalgets arbejde og opgaver samt drøftelse af oplægget. | Formanden for diakoniudvalget, provst for Hillerød provsti Jørgen Christensen og diakonikonsulent Morten Miland Samuelsen (sognepræst ved Haraldskirken) orienterede om diakoniudvalgets aktiviteter.Udvalget har fokus på, hvordan man kan sikre, at diakoni er en del af menighedsrådets hverdag.Udvalget afholder inspirationsdage for menighedsråd, præster og kirkekulturmedarbejdere. Udvalget deltager også lokalt på stiftspræstekonventer, menighedsrådsmøder, visionsdage og fyraftensmøder i samtlige provstier.Der afholdes forskellige kurser, f.eks. er der i marts blevet afholdt et kursus for sorggruppeledere, hvilket havde en så stor interesse at mange blev afvist, hvorfor der afholdes et nyt kursus til oktober. Man har også forsøgt at arbejde med Diakonibegrebet og synliggørelse af diakonien via 4 forskellige plakater samt en teologisk pjece om forskellige temaer. Plakaterne kan findes på stiftets hjemmeside [her](http://www.helsingørstift.dk/stiftet/stiftsudvalg/diakoniudvalget).Plakaterne lægger op til drøftelse af forskellige emner inden for diakoni og giver menighedsrådet mulighed for at reflektere over, hvordan dette arbejde udføres i sognet. |
| **3** | **Referat af møde den 7. februar 2019 til godkendelse** | Referatet blev godkendt. |
| **4** | **Meddelelser****-** ved formanden- ved biskoppen- ved stiftskontorchefen | Søren Ødum Nielsen orienterede om deltagelse i et møde arrangeret af Landsforeningen af Menighedsråd sammen med andre stiftsrådsformænd, hvor der var lejlighed til uformelt at udveksle erfaringer og arbejdsmetoder, hvilket var af stor udbytte for alle deltagere. Biskoppen orienterede om, at hun deltager i indvielsen af den nye hospitalskirke ved Herlev sygehus den 6. juni kl. 16.  Der afholdes ordination den 16. juni 2019 af forventeligt 6-7 kandidater, som skal ordineres, idet der stadig er ledige stillinger i stiftet. Der er udpeget en ny stiftamtmand Henrik Jørgen Horster, som er ankechef i Ankestyrelsen og bor i Humlebæk. Henrik Horster har været på besøg i stiftsadministrationen den 22. maj 2019. Dato for bispevielse den 31. januar 2021 i Helsingør Domkirke er aftalt med kongehuset.Biskoppen orienterede om en misvisende debat der havde været i medierne vedrørende forfulgte kristne, som er opstået i kølvandet af det sidste bispemøde.Biskoppen fandt anledning til at præcisere, at der fortsat er fokus på forfulgte kristne – bl.a. har der netop været afholdt en konference herom i stiftet – og der er en dyb bekymring for situationen i Mellemøsten.Der sker en positiv udvikling i tilblivelsen af Bibliarium, idet Københavns stift vil optage et lån fra den fælles kapitalforvaltningen. Næste møde i Bibliarium er til august, så der er formentligt nærmere at berette på næste stiftsrådsmøde i september. Stiftskontorchef Annette Nordenbæk orienterede om, at den ledige stilling som stiftsfuldmægtig i stiftsadministrationen pr. 1. april 2019 er blevet besat med Mirja Engberg Bramsen. Mirja kommer fra en stilling som jurist i Gribskov kommune. Hun kunne desværre ikke deltage i mødet i dag, da hun er på kursus i vores journalsystem, men hun deltager i stiftsrådsmødet til september.  |
| **5** | **Status for stiftsmidlerne**Bilag:- Oversigt over stiftsmidler og Kapital-  opgørelse for Helsingør Stift | Orientering ved økonomisk specialkonsulent Morten Stützer.Årets første kvartal viser – som oftest - den laveste likviditetsforskydning, som følge af lidt lavere låneudbetalinger, indbetaling af afdrag på lån (som ikke var betalt 31/12) og lidt højere indbetalinger på gravsteder.Likviditetsforskydningen på -3,8 mio.kr. er således også på niveau med forskydningen i 1. kvartal 2018 (-3,1 mio.kr.).Udlånsprocenten er steget beskedent fra 75,4 til 76,9% i 1. kvartal.Mest bemærkelsesværdigt er nok, at ekstraordinære afdrag er faldet til 1,5 mio. kr. i 1. kvartal 2019 sammenholdt med 5,3 mio. kr. i 1. kvartal 2018.Der forventes ikke i fremtiden ekstraordinære afdrag i samme omfang som tidligere grundet ferieforpligtigelsen m.v.Restbevillinger er faldet fra 95,8 mio.kr. til 87,3 mio.kr.Likvider er faldet fra 73,6 mio.kr. til 69,9 mio.kr.Antallet af igangværende lån er uændret på 69, men den gennemsnitlige løbetid er faldet fra 27,1 til 26,6 terminer. De fleste lån er på 10 år. Driften på stiftsmidlerne viser et positivt resultat på t.kr. 600. Udlodning fra kapitalforvaltningen har udgjort t.kr. 600, så den øvrige drift går i ”0”. Egenkapitalen/ikke udloddede frie midler udgør herefter 9,2 mio.kr.Pr. dags dato er udlån steget til 237,4 mio.kr. (så en stigning på 4,8 mio.kr. siden 1. april 2019) – likvider og investeringsbeviser er faldet med 3,1 mio.kr. Restbevillingerne på stiftsmiddellån er stort set uændrede i forhold til 31/3 (-1,7 mio.kr.) og udgør 85,6 mio.kr. |
| **6** | **Bindende stiftsbidrag - 2019**Bilag:- Budgetopfølgning pr. 31. marts 2019 | Orientering ved økonomisk specialkonsulent Morten Stützer.Samlet tegner der sig et underskud på kr. 76.703 mod et periodiseret budgetteret underskud på kr. 132.000. Så en positiv budgetafvigelse på kr. 55.297. Den væsentligste budgetafvigelse ligger på udviklingsprojekter, hvor der ikke er afholdt udgifter.Udgifter på lønningerne er påvirket af, at der bogføres feriepengeregulering direkte på medarbejderenhver måned. Dette medfører højere udgifter i de måneder, hvor der optjenes ferie og det er typisk i 1. kvartal.Vedrørende magasinet Folk & Kirke er der udsendt fakturaer til de øvrige stifter på deres køb af magasiner samt andel af distribution. I alt ender det realiserede forbrug forventeligt på 245.575 kr., hvilket er inden for budgettet på 275.000 kr.  |
| **7** | **Fællesfondens Budgetsamråd**Orientering ved Hans-Henrik Nielsen | Hans-Henrik Nielsen orienterede om, at budgetsamråd har drøftet indkomne ansøgninger til omprioriteringspuljen. Mødet, hvor der skulle have været en teknisk gennemgang af ansøgninger er grundet folketingsvalget udsat. Hans-Henrik Nielsen vil på stiftsrådsmøde i september gennemgå ansøgningerne.  |
| **8** | **Den fælles kapitalforvaltning** Orientering ved John Theil Münster | John Theil Münster orienterede om, at spørgsmålet om investering i erhvervsobligationer stadig optager bestyrelsen og der er fortsat drøftelse heraf på bestyrelsesmøderne. Næste møde i bestyrelsen er i august.  |
| **9** | **Diakoniudvalget** |  |
| **A** | **Orientering fra formanden fra Diakoniudvalget**Stiftsrådsformand Søren Ødum Nielsen orienterer. Bilag:- Mail fra formand Jørgen Christensen vedr. stiftsrådsmedlem Birte Larsens udtrædelse af  Diakoniudvalget. | Søren Ødum Nielsen orienterede om Stiftsrådets fornyede henvendelse til Kirkeministeriet af 13. maj 2019, hvor det ønskes oplyst, hvorvidt Kirkeministeriet kunne genoverveje udformningen af reglerne for udbetaling af diæter m.v.Der fulgte herefter en kort drøftelse af reglernes anvendelse.  |
| **B** | **Valg af medlem til Diakoniudvalget**Stiftsrådsmedlem Birthe Larsen har ved mail af 7. april 2019 oplyst, at hun af personlige grunde ønsker at udtræde af diakoniudvalget.Stiftsrådet skal vælge et nyt medlem.  | Birthe Larsen frafaldt sin ansøgning om at udtræde af diakoniudvalget. |
| **10** | **Retningslinjer for ydelse af tilskud fra Støtteudvalget**Ændring af tilskud vedrørende masteruddannelse – beløbet blev på møde i støtteudvalget den 7. februar 2019 foreslået forhøjet fra 3.000 kr. til 5.000 kr.Bilag**:**- Udkast til Retningslinjer for ydelse af tilskud fra Støtteudvalget i Helsingør Stift | Stiftsrådet tiltrådte ændringen, hvorefter tilskud til masteruddannelsen kan være op til 5.000 kr.  |
| **11** | **Forretningsorden for Stiftsrådet**Af forretningsordenen for Stiftsrådet fremgår der følgende af § 5:§ 5, stk. 7: ”*Stiftsrådet vælger en repræsentant for et år ad gangen til at deltage i de af budgetfølgegruppen vedrørende fællesfonden indkaldte budgetsamråd i overensstemmelse med eksisterende praksis*.”§ 5, stk. 8: ”*Stiftsrådet vælger en repræsentant samt en stedfortræder for et år ad gangen til at deltage i den af stifterne nedsatte bestyrelse for Den Fælles Kapitalforvaltning*.” Det forslås ikke at begrænse valgene til ét år, men at lade valgperioden for repræsentanterne følge stiftsrådets valgperiode. Følgende formulering foreslås til Stiftsrådets afgørelse: NYT § 5, stk. 7: ”*Stiftsrådet vælger en repræsentant for samme periode som Stiftsrådets valgperiode til at deltage i de af budgetfølgegruppen vedrørende fællesfonden indkaldte budgetsamråd i overensstemmelse med eksisterende praksis.”*NYT § 5, stk. 8: ”*Stiftsrådet vælger en repræsentant samt en stedfortræder for samme valgperiode som Stiftsrådet til at deltage i den af stifterne nedsatte bestyrelse for Den Fælles Kapitalforvaltning.”* Det bemærkes, at der i februar 2019 har været afholdt valg til ovennævnte poster med gyldighed for hele 2019. Såfremt ændringen i vedtægten tiltrædes af stiftsrådet, vil der i november 2019 blive afholdt valg til posterne med virkning fra 1. januar 2020 og hvorefter gyldighedsperioden vil følge stiftsrådets valgperiode (31. oktober 2021).  | Stiftsrådet tiltrådte ændringen af forretningsordenen. |
| **12** | **Orientering om stiftsanalysen – 16 nye forslag til styrkelse af stiftsadministrationens arbejde**Orientering ved stiftsrådsformand Søren Ødum Nielsen [Link](http://www.km.dk/aktuelt/singlevisning/news/16-nye-forslag-skal-styrke-stiftsadministrationernes-arbejde/?no_cache=1&tx_news_pi1%5Bcontroller%5D=News&tx_news_pi1%5Baction%5D=detail&cHash=19e2e8d482991aed9a031100d964618e) til Kirkeministeriets pressemeddelelse af 29. april 2019 [Link](http://www.km.dk/fileadmin/share/dokumenter/Ministeroplaeg_vedroerende_stiftsanalysen_-_Med_bilag.pdf) til ministeroplæggets 16 forslag  | En oversigt med de 16 punkter blev omdelt på mødet og vedhæftes referatet. Der fulgte en kort drøftelse af arbejdet ifm. stiftsanalysen, og biskoppernes ansøgning til omprioriteringspuljen blev nævnt.  |
| **13** | **The Kaj Munk Researchcenter**Anmodning om, at stiftsrådet bevilger et antal fripladser til sognepræster som ønsker at deltage i 4 efteruddannelsesmoduler vedrørende ”Kommunikative aspekter vedr. Kaj Munks liv og værk”. Ét modul koster 12.500 kr. Bilag:- Brev af 26. april 2019 | Ansøgningen blev ikke imødekommet. Det er ikke sædvanligt for Stiftsrådet at forhåndsreservere kursuspladser. Såfremt der er sognepræster fra Helsingør stift, som ønsker at deltage i uddannelsen, skal ansøgningen indgives til støtteudvalget, som herefter vil vurdere ansøgningen.  |
| **14** | **Orientering fra udvalg** |  |
| **A** | **Folkekirkens mellemkirkelige Råd:**Bilag:- Referat fra Årsmødet i MKR den 25.-26. ja- nuar 2019   | Referat foreligger ikke endnu. |
| **B** | **Mellemkirkeligt Udvalg:**Bilag:- Referat fra MKU’s møde den 7. februar 2019 | Provsten for Helsingør Domprovsti Steffen Ravn Jørgensen orienterede kort om den afholdte konference for forfulgte kristne, hvilket var den 5. konference, som er afholdt. Der er fokus på, at konferencen afholdes forskellige steder i stiftet for at inddrage så mange som muligt, herunder samarbejde med forskellige eksterne aktører.  |
| **C** | **Religionspædagogisk Udvalg:**Bilag:- Referat fra møde den 21. marts 2019 |  |
| **D** | **Danske Kirkers Råd og Økumenisk Forum:**Bilag:- Referat fra årsmøde den 11. maj 2019 |  |
| **E** | **Medieudvalget- og Kommunikations-udvalget:**Bilag- Referat af Medieudvalgsmødet den 13. marts 2019  |  |
| **F** | **Folkekirkens Nødhjælp**Bilag:1) Referat fra rådsmødet den 6. oktober 20182) Referat fra Års- og rådsmødet den 26. april 2019 | Otto Rühl orienterede. Der er endnu ikke kommet et officielt referat fra møde den 26. april 2019, så det vedhæftede referat er Otto Rühls egne noter.  |
| **G** | **Haderslev Stift.**Bilag:- Invitation til afskedsreception for stiftsråds-formand Karen Sundbøll | Ingen deltagelse.  |
| **H** | **FUV/Kirke i Byen/Kirken på Landet**Bilag:- Invitation til konference ”Vi af samme sind  2” den 10.-11. september 2019, Fredericia | Per Melhof og Søren Ødum Nielsen overvejer at deltage.  |
| **15** | **Kommende møder**Torsdag den 5. september 2019 kl. 16.00Torsdag den 14. november 2019 kl. 16.00Torsdag den 27. februar 2020 kl. 16.00 | Bent Peetz melder afbud til mødet i september. |
| **16** | **Eventuelt** | Cecilia Lotko Pontoppidan oplyste, at hun fra 1. september 2019 har studieorlov. Hendes stedfortræder er Charlotte Gamborg Paaskesen, som vil deltage i møderne i september og november.  |

Referatet blev ikke oplæst ved mødets afslutning.

Referatet blev underskrevet af stiftsrådsmedlemmerne.

Mødet sluttede kl. 18.00.